Poeta Laureatus Civitatum Foederatarum
Poeta Laureatus Civitatum Foederatarum, rite Poeta Laureatus in Poesi Consultans Bibliothecae Congressionalis, est poeta publica Civitatum Foederatarum. Qui poeta laureatus per spatium magistratus ad conscientiam populi excitandam ad maiorem poesis lectae et scriptae aestimationem conatur. Haec dignitas, olim Consultans in Poesi Bibliothecae Congressionalis appellata, exemplar Poetae Laureati Britanniarum Regni imitatur. Praesens appellatio per actum Congressionalem anno 1985 disposita et constituta est. Officina Poetae Laureati a Sede Libri administratur. Poeta Laureatus in Poesi Consultans a Bibliothecario Congressus Civitatum Foederatarum creatur, et munus ab Octobri ad Maium sustinet. Bibliothecarius, candidatos considerans, priores poetas laureatos, laureatum praesentem, et alias auctoritates insignes consulit.